ข่าวร้ายท่วมหัว!
* สัปดาห์นี้บรรยากาศการลงทุนคงไม่มีอะไรให้ลุ้นระทึกเหมือนสัปดาห์ก่อน ๆ แถมข่าวร้ายต่าง ๆ ที่ประเดประดังเข้าไม่หยุดหย่อน ก็เป็นเรื่องที่ผู้คนเริ่มทำใจยอมรับกับสภาพที่เกิดขึ้นแล้ว ส่งผลให้การลงทุนต่อจากนี้ต้องวัดกันที่ข่าวดีใหม่ ๆ จะมีอะไรเข้ามาเสริมความมั่นใจ เพราะสภาพที่เป็นอยู่ในทุกวันนี้ ไม่ได้ดีกว่าก่อนหน้าสักเท่าไหร่? จึงต้องคอยเหลือบตาดู และเงี่ยหูฟังเรื่องต่าง ๆ ที่เกิดขึ้นเป็นระยะไงล่ะคะ
26 ก.ค. 2564

* สัปดาห์นี้บรรยากาศการลงทุนคงไม่มีอะไรให้ลุ้นระทึกเหมือนสัปดาห์ก่อน ๆ แถมข่าวร้ายต่าง ๆ ที่ประเดประดังเข้าไม่หยุดหย่อน ก็เป็นเรื่องที่ผู้คนเริ่มทำใจยอมรับกับสภาพที่เกิดขึ้นแล้ว ส่งผลให้การลงทุนต่อจากนี้ต้องวัดกันที่ข่าวดีใหม่ ๆ จะมีอะไรเข้ามาเสริมความมั่นใจ เพราะสภาพที่เป็นอยู่ในทุกวันนี้ ไม่ได้ดีกว่าก่อนหน้าสักเท่าไหร่? จึงต้องคอยเหลือบตาดู และเงี่ยหูฟังเรื่องต่าง ๆ ที่เกิดขึ้นเป็นระยะไงล่ะคะ
* เนื่องจากประเด็นที่ทุกคนมองเหมือนกันคือ ไตรมาส 4 น่าจะเป็นจุดพลิกเกมครั้งใหญ่ของไทย เพราะตรงนั้นจะเป็นช่วงที่มีการฉีดวัคซีนจำนวนมาก และจะเริ่มเห็นแผนฟื้นฟูเศรษฐกิจที่เป็นรูปธรรมมากขึ้น “โมนิก้า” ถึงพยายามมองเรื่องต่าง ๆ ไปทีละสเต็ป เพื่อไม่ให้ตัวเองหลงเข้าไปเล่นเกมของคนอื่น เพราะข่าวที่ออกมาในช่วงหลัง ๆ มีแต่เรื่องเฟคนะจะบอกให้
* ฉะนั้นการที่ดัชนียืนปิดได้แค่ระดับ 1,545.10 จุด ลบไป 7.26 จุด ด้วยมูลค่าการซื้อขาย 5.95 หมื่นล้านบาท ย่อมเป็นภาพที่สะท้อนถึงอาการลังเลใจในการลงทุนได้เป็นอย่างดี เพราะไม่รู้ว่า ในช่วงไตรมาส 3 ต้องพบเจออะไรบ้าง? จึงต้องเน้นไปที่การเคาะสั้น ๆ เพื่อดูลาดเลาไปก่อน หลังเห็นกันทนโท่ว่า ตลาดหุ้นต่างประเทศก็ไม่ได้ดีกว่าตลาดหุ้นไทย เดี๊ยนถึงอยากให้แฟนคลับ “เก็บคอ..งอเข่า” เพื่อรอให้ดัชนีลงมาถึงแนวรับสำคัญก่อนไงล่ะคะ
* เหมือนกับการทรุดตัว (ขึ้น XD 0.16 บาท) ของ BTS ลงมาปิดที่ 8.85 บาท ลบไป 0.35 บาท หรือลงไป 3.80% ด้วยมูลค่าการซื้อขาย 795 ล้านบาท น่าจะเป็นผลมาจากงบไม่สวยเป็นประเด็นสำคัญ แต่ถ้ามองในมุมของสัญญาณเทคนิคที่หุ้นลงมาใกล้แนวรับเก่าที่อยู่ตรงบริเวณ 8.50 บาท ก็เป็นเรื่องที่น่าสนใจมาก ๆ สำหรับตัวอีฉัน จึงอยากให้มิตรรักแฟนเพลงประเมินโอกาสในการเข้าเล่นหุ้นตัวนี้ไว้บ้างนะคะ
* เช่นเดียวกับในรายของ SNNP ที่ประกาศเดินหน้าโตสวนโควิดอย่างมั่นใจ ก็เป็นอีกหนึ่งหุ้นที่ควรเหลือบมองด้วยเช่นกัน ผสานกับราคาเป้าหมายที่ให้ไว้ก็อยู่แถว ๆ 14 บาท พ่วงด้วยการเติบโตเฉลี่ยปีละ 40% ย่อมเป็นหนึ่งใน “ไคร ทีเรีย” ที่ทำให้การยืนปิดบริเวณ 11.50 บาท บวกไป 1 บาท หรือขึ้นไป 9.50% ด้วยมูลค่าการซื้อขาย 1.18 พันล้านบาท กลายเป็นจุดที่ทำให้การเคาะขวาทำได้อย่างสบายใจนะนายจ๋า!
* คล้ายกับกรณีของ IRPC ไม่มีผิดเพี้ยน เพราะการยืนปิดที่บริเวณ 3.54 บาท ลบไป 0.02 บาท หรือลงไป 0.55% ด้วยมูลค่าการซื้อขาย 282 ล้านบาท มันเป็นการยืนปิดตรงเส้นแนวรับ 200 วันมาระยะหนึ่ง จึงทำให้เชื่อว่า หุ้นมีโอกาสเด้งกลับขึ้นไปแบบสวย ๆ ผสานกับมีประเด็นครึ่งปีหลังกำไรจะออกมาสวยเช้ง! รวมทั้งการเทรดวันนี้ยังอยู่บนค่า PE 9 เท่า จึงเป็นจังหวะของการทยอยเก็บหุ้นเข้าพอร์ตเจ้าค่ะ
* ส่วนคนที่ลุยถั่วแบบไม่สนหน้าไหนทั้งสิ้น “โมนิก้า” ขอแนะนำให้มองไปที่หุ้น TEAM เพื่อเป็นทางเลือกสำหรับการเล่นเที่ยวนี้ไปเลย เพราะการเปิดกระโดดพร้อมกับปรากฏแท่งเทียนเขียวปี๋สองแท่ง มันทำให้เชื่อว่า วันนี้จะมีแท่งเทียนสีเขียวโผล่ขึ้นมาให้เห็นอีกหนึ่งแท่ง ส่งผลให้การยืนปิดที่ระดับ 4.64 บาท บวกไป 0.58 บาท หรือขึ้นไป 14.30% ด้วยมูลค่าการซื้อขาย 170 ล้านบาท คือห้วงเวลาของคนที่กล้า follow buy นะตัวเอง
* ประเด็นข้างต้นเหมือนเป็นการกระตุ้นให้พวกขาลุยหันไปใส่หุ้น RWI แบบจัดหนักกันเลยทีเดียว เพราะมองในมุมของผลงานก็ซัพพอร์ตอย่างเต็มที่ หรือมองในมุมของค่า PE 7.70 เท่า ก็เหมือนเป็นใบเบิกทางให้กระโจนใส่มือเป็นระวิงอีกพักใหญ่ เดี๊ยนถึงมองการยืนปิดที่ 2.64 บาท บวกไป 0.02 บาท หรือขึ้นไป 0.75% ด้วยมูลค่าการซื้อขาย 166 ล้านบาท คือเกมวิ่งผลัดที่เหมาะสำหรับคนสับขาไวพะยะค่ะ
* ไหน ๆ ก็มาสายลุยกันทั้งที “โมนิก้า” ย่อมสนใจหุ้นเฮียม้อ MORE ขึ้นมาทันที เพราะสเต็ปลากในแต่ละไม้ที่เกิดขึ้นเที่ยวนี้ ช่างรัญจวนใจเสียเหลือเกิน ยิ่งเห็นการค่อย ๆ เคาะขวา เพื่อหาแนวร่วม ยิ่งเชื่อใจเจ้ามือว่าไม่มีการทิ้งกลางทาง เพราะเป้าด้านบนที่เลิกเล่น 2 ครั้งก่อนอยู่แถว ๆ 1.50 บาท จึงอยากให้ขาลุยมองการยืนปิดที่ระดับ 1.44 บาท บวกไป 0.09 บาท หรือขึ้นไป 6.70%  ด้วยมูลค่าการซื้อขาย 1.22 พันล้านบาท เข้าทางปืนอ๊ะป่าว?